થાણે પોલીસના જોઇન્ટ કમીશનર મધુકર પાંડેયે સસ્પેન્શન ઓર્ડર જારી કર્યો હતો. પોલીસે ગત વર્ષ કથિત ખંડણી કેસમાં કાસકરની ધરપકડ કરી હતી. તે હાલમાં થાણે જેલમાં છે. ગુરુવારે તેણે છાતી અને દાંતમાં દુખાવાની ફરિયાદ કરી હતી. તેથી કોર્ટે તેને મેડિકલ ચેક-અપ માટે લઇ જવાનો આદેશ આપ્યો હતો. પરંતુ એવું ધ્યાનમાં આવ્યું કે ચેક-અપ દરમિયાન તેની ખાસ સરભરા કરાઇ હતી અને એક ખાનગી ચેનલે સમગ્ર ઘટનાનો વીડિયો બનાવી લીધો હતો.